CELEX: C2004/190/02
Language: el
Date: 2004-07-24 00:00:00
Title: Απόφαση του Δικαστηρίου (πρώτο τμήμα), της 10ης Μαρτίου 2004, στην υπόθεση C-87/02: Επιτροπή των Ευρωπαϊκών Κοινοτήτων κατά Ιταλικής Δημοκρατίας (Παράβαση κράτους μέλους — Περιβάλλον — Οδηγία 85/337/ΕΟΚ — Εκτίμηση των επιπτώσεων ορισμένων ιδιωτικών ή δημοσίων σχεδίων — Σχέδιο «Lotto zero»)

24.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 190/1
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 10ης Μαρτίου 2004
   στην υπόθεση C-87/02: Επιτροπή των Ευρωπαϊκών Κοινοτήτων κατά Ιταλικής Δημοκρατίας (1)
   
   (Παράβαση κράτους μέλους - Περιβάλλον - Οδηγία 85/337/ΕΟΚ - Εκτίμηση των επιπτώσεων ορισμένων ιδιωτικών ή δημοσίων σχεδίων - Σχέδιο «Lotto zero»)
   (2004/C 190/02)
   Γλώσσα διαδικασίας: η ιταλική
   Στην υπόθεση C-87/03: Επιτροπή των Ευρωπαϊκών Κοινοτήτων (εκπροσωπούμενη από τους van Beek και R. Amorosi) κατά Ιταλικής Δημοκρατίας (εκπροσωπούμενης από τον Massella Ducci Teri, avvocato dello Stato) που είχε ως αντικείμενο να διαπιστωθεί ότι η Ιταλική Δημοκρατία, επειδή η Περιφέρεια της Abruzzes δεν έλεγξε εάν η κατασκευή περιφερειακής εξωαστικής οδού στο Teramo (σχέδιο γνωστό ως Lotto Zero — Variante, tra Teramo e Giulianova, alla strada statale S.S. 80), που περιλαμβάνεται στα σχέδια που απαριθμούνται στο παράρτημα ΙΙ της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (ΕΕ L 175, σ. 40), έπρεπε να αποτελέσει αντικείμενο εκτιμήσεως των περιβαλλοντικών επιπτώσεων σύμφωνα με τα άρθρα 5 έως 10 της οδηγίας αυτής, παρέβη τις υποχρεώσεις που υπέχει από το άρθρο 4 παράγραφος 2 της εν λόγω οδηγίας, το Δικαστήριο (πρώτο τμήμα), συγκείμενο από τους P. Jann, πρόεδρο τμήματος, A. Rosas (εισηγητή) και A. La Pergola, R. Silva de Lapuerta, και K. Lenaerts, δικαστές, γενικός εισαγγελέας D. Ruiz-Jarabo Colomer, γραμματέας R. Grass, εξέδωσε στις 10 Ιουνίου 2004 απόφαση της οποίας το διατακτικό έχει ως εξής:
   
               1.
            
            
               Επειδή η Περιφέρεια της Abruzzes δεν έλεγξε εάν η κατασκευή περιφερειακής εξωαστικής οδού στο Teramo (σχέδιο γνωστό ως Lotto Zero — Variante, tra Teramo e Giulianova, alla strada statale S.S. 80), που περιλαμβάνεται στα σχέδια που απαριθμούνται στο παράρτημα ΙΙ της οδηγίας 85/337/ΕΟΚ έπρεπε να υποβληθεί σε εκτίμηση των περιβαλλοντικών επιπτώσεων σύμφωνα με τα άρθρα 5 έως 10 της οδηγίας αυτής, η Ιταλική Δημοκρατία παρέβη τις υποχρεώσεις που υπέχει από το άρθρο 4 παράγραφος 2 της εν λόγω οδηγίας.
            
         
               2.
            
            
               Καταδικάζει τη Δημοκρατία της Ιταλίας στα δικαστικά έξοδα.
            
         
      (1)  ΕΕ C 109 της 4.5.2002.